1. Sissejuhatus

Komisjon esitab käesolevas dokumendis vastavalt sisekokkuleppe[1] artikli 7 lõigetele 1 ja 5 kulukohustuste, maksete ja osamaksude eelarvestuse aastateks 2011–2013,[2] võttes arvesse Euroopa Investeerimispanga (EIP) prognoose. Liikmesriigid maksavad 9. EAFi ja 10. EAFi raames Euroopa Investeerimispanga hallatavate rahastamisvahendite (investeerimisrahastu ja intressitoetused) katteks ette nähtud osamaksud otse Euroopa Investeerimispanka (EIP). Seega tehakse käesolevas teatises selget vahet ühelt poolt 9. ja 10. EAFi raames EIP hallatavate vahendite ja teiselt poolt komisjoni hallatavate vahendite vahel.

Allpool esitatud graafikus antakse ülevaade kulukohustuste ja maksete brutosummade dünaamikast, sealhulgas prognoosidest 2011.–2013. aastaks (komisjon ja EIP kokku). Graafikust on selgelt näha, et kulukohustused ja väljamaksed on abi andmise kiirenemise tõttu alates 1997. aastast struktuurselt suurenenud. Nagu alates 2008. aastast prognoositud, vähenes 2009. ja 2010. aastal kulukohustuste ja maksete vaheline lõhe, kuna suundumus on maksete taseme ja kulukohustuste taseme ühtlustumisele. 2010. aasta maksete tase oli EAFi ajaloo kõrgeim ning 2010. aasta lõpu kulukohustuste tase moodustas 50 % kogu 10. EAFist.

Euroopa Komisjoni ja Euroopa Investeerimispanga kulukohustuste ja maksete brutosummad: suundumus aastatel 1997–2013 [pic]

2. AASTATE 2011–2013[3] FINANTSPROGNOOS

Allpool esitatud tabelis on ajakohastatud kulukohustusi, makseid ja osamakse vastavalt värskeimatele prognoosidele.

2011 | 2012 | 2013 |

Kulukohustused[4] |

Komisjon | 3 250 | 3 750 | 3 900 |

EIP | 579 | 540 | 590 |

Maksed |

Komisjon | 3 500 | 3 650 | 3 900 |

EIP | 385 | 390 | 390 |

Osamaksud |

Komisjon | 3 100 | 3 600 | 3 800 |

EIP | 200 | 280 | 250 |

3. Raha kasutamise prognoos aastateks 2011–2013

Komisjon ja EIP on ajakohastanud oma 2011. ja 2012. majandusaasta kulukohustuste ja maksete prognoose iga AKV[5] riigi ja ÜMT[6] kohta. Ajakohastamise tulemused ja EAFi rahastamiseks 2011.–2013. aastal vajalikud osamaksud on esitatud 1.–3. lisas , kus neid võrreldakse 2011. aasta juunis avaldatud teatises[7] esitatud näitajatega.

EIP märgib, et 2011. aasta lõpu arvestusliku bilansi aluseks on laenu põhiosa ja intressi tagasimaksete prognoos, kusjuures suuremat osa tagasimaksetest on oodata detsembri keskpaigaks. Tagasimakseid tehakse ettearvamatult – neid võidakse teha tähtajast varem või hiljem.

4. ja 5. lisas on esitatud 2011. ja 2012. aasta osamaksud osade ja liikmesriikide kaupa.

LISAD

1. lisa . Kulukohustuste brutosummade [8] prognoos aastateks 2011–2013 (miljonites eurodes)

[pic]

2. lisa . Maksete brutosummade [9] prognoos aastateks 2011–2013 (miljonites eurodes)

[pic]

3. lisa. Aastate 2011, 2012 ja 2013 finantsprognoos

[pic]

4. lisa. Liikmesriikide 2011. aasta osamaksud EAFi (eurodes) [pic]

5. lisa (1. osa). Liikmesriikide 2012. aasta osamaksud EAFi (eurodes) [pic]

5. lisa (2. osa). Liikmesriikide 2012. aasta osamaksud EAFi (eurodes) [pic]

[1] Sisekokkulepe nõukogus kokku tulnud liikmesriikide valitsuste esindajate vahel ühenduse abi rahastamise kohta mitmeaastase finantsraamistiku (2008–2013) alusel vastavalt AKV–EÜ koostöölepingule ning finantsabi eraldamise kohta nendele ülemeremaadele ja -territooriumidele, mille suhtes kohaldatakse EÜ asutamislepingu neljandat osa (ELT L 247, 9.9.2006, lk 32).

[2] Kuna finantsraamistikku 2013. aastale järgnevateks aastateks ei ole kokku lepitud ning kuna see mõjutab eeldatavasti märgatavalt täitmisnäitajaid, ei esitata kulukohustuste, maksete ja osamaksude prognoosi aastateks 2014–2016 (komisjon ja EIP).

[3] Näitajad aastateks 2014–2016 ajakohastatakse pärast 2014.–2020. aasta finantsraamistiku vastuvõtmist.

[4] Brutosummad, st vabanenud summasid või sissenõudeid/tagasimakseid ei ole maha arvatud. See meetod vastab Euroopa Liidu üldeelarve puhul kasutatavale põhimõttele.

[5] Aafrika, Kariibi mere ja Vaikse ookeani piirkonna riigid.

[6] Ülemeremaad ja -territooriumid.

[7] KOM(2011) 334 (lõplik), 9.6.2011.

[8] Kulukohustuste brutosummad, st vabanenud summasid ei ole maha arvatud.

[9] Maksete brutosummad, st sissenõudeid ei ole maha arvatud.